Die digter Cas Vos se nuwe digbundel, “Beskut teen vrese”, skets die Covid-19-pandemie en gepaardgaande vrese “in al sy gedaantes”. Hy het nie ’n oplossing nie, maar glo ’n digterlike woord kan troos bring. Hy het met AJ Opperman gesels.
Sy nuwe digbundel, “Beskut teen vrese”(Naledi), belig onder meer die Covid-19-pandemie, maar ook die “vrese in al sy gestaltes wat op ons toesak”.
“Die vrees vir pyn soek jy ook. Vastigheid, rustigheid. Dis in ’n sin goed dat pyn bestaan, want nou is daar ’n gesprek met God.
Hy het onlangs Dante se boek Inferno in Afrikaans vertaal en nog ’n digbundel, Onder die vlerke van jou liefde, verskyn later vanjaar by Naledi.
Die eerste deel van Beskut teen vrese sluit in ’n interteks met Psalm 23 en gedigte oor vrese. In die tweede deel noem hy die tien plae om bedreiging te beskryf.
“Dit is deel van die koronavirus. Dis nie die Egiptiese plae (in die Bybel) nie. Dis allerhande vrese wat hier opduik.
Sy gedig “Die towerfluit”, wat sinspeel op die gelyknamige opera met die musiek van Mozart, verwys na “ ’n kou waar Corona ons benoud en gevange hou”.
“Ek is mal oor Vincent van Gogh. Ek het ’n hele klomp boeke oor hom. Ek het ’n afdruk; ek kan nie ’n oorspronklike skildery bekostig nie.
“Hy kom paradys toe. Aan die einde gaan dit weer goed gaan. Dit pas in die patroon. Daar was ’n ellende. En nou kom hy ‘hystoe’.”
Vos sê hy kan oor die koronavirus net ’n reël uit die gedig “Die towerfluit” aanhaal: “Wanneer sal jy tog verdwyn?”